als_Latn dik_Latn sag_Latn
Shefi ekzekutiv i kompanisë tha se Apple ka shitur “iPhone më shumë se kurrë më parë.” Gjithashtu kompania vendosi rekorde në të ardhurat e gjeneruara nga Mac, Apple Watch dhe divizioni i shërbimeve.
Aksionet e kompanisë patën një rritje të menjëhershme me 3%. Apple vuajti tre tremujorë në rënie përgjatë 2016-ës. Në Prill kompania raportoi rënien e parë të të ardhurave që nga 2003.
Përgjegjës për këtë rënie ka qenë vetë iPhone dhe shitjet në rënie, një produkt i cili përllogarit 3/4 të të ardhurave të kompanisë.
Megjithatë pritej një rritje falë sezonit të pushimeve ku dhuratat e fund vitit shënojnë një boom të vërtetë.
iPhone i këtij viti do të përkojë me 10 vjetorin e lançimit të modelit të parë. I gjithë presioni do të jetë mbi kompaninë e cila jo rrallë herë ka dëshmuar se është viktimë e suksesit të saj.
Modelet iPhone 7 të këtij viti të cilat debutuan në Shtator kishin një kamër të përmirësuar dhe kufje wireless, të cilat edhe pse nuk u pritën mirë në fillim më vonë rezultuan një sukses.
Me iPhone 8 Apple ose do të fitojë shumë ose do të humbasë gjithçka. (PCWorld Albanian)
als_Latn als_Latn als_Latn als_Latn als_Latn als_Latn als_Latn